OpenLLM-France/wikimedia huggingface dataset:
# Batalla de Molins de Rei

Batalla de Molins de Rei té aquests significats:
* Batalla de Molins de Rei (1808), combat de la Guerra del Francès lluitat el 21 de desembre de 1808.
* Batalla de Molins de Rei (1809), combat de la Guerra del Francès lluitat al març de 1809.
# Baides

Baides és un municipi de la província de Guadalajara, a la comunitat autònoma de Castella-La Manxa.

## Personatges il·lustres

* Ángel María Lera (1912-1984), periodista i escriptor

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Kerrera

Kerrera (Cearrara (pronuncieu [ˈkʰʲɛrˠəɾə]) en gaèlic) és una illa de les Hèbrides Interiors, situada al nord-oest d'Escòcia. Es troba enfront de la costa escocesa, propera a la ciutat d'Oban. Té una superfície de 1.214 hectàrees i una població que el 2005 era de 35 persones. El punt més alt de Kerrera és el Carn Breugach, de 189 metres d'altura.
L'illa és coneguda per les runes del Castell de Gylen, construït el 1582. Kerrera és també el lloc on Alexandre II d'Escòcia va morir el 1249. Avui, la major part de l'illa és propietat dels McDougalls de Dunollie, descendent del Príncipe Somerled d'Escòcia.
Lés indústries principals de l'illa són l'agricultura i el turisme.
# Joan Rafa i Mas

Joan Rafa i Mas (Alella, 9 de maig de 1908 - Barcelona, 20 de febrer de 1974) fou un futbolista català de les dècades de 1920 i 1930.

## Trajectòria

Fou un defensa esquerre molt destacat de finals dels anys 1920 i inicis de 1930. Jugà a la UE Sant Andreu d'on fitxà pel FC Barcelona el 1929, qui el cedí al FC Badalona pel torneig de Promoció. Durant aquesta cessió el club riberenc li signà un nou contracte, i el Barcelona entrà en litigi per recuperar-lo el 1930, fet que fou conegut a la premsa de l'època com el cas Rafa. Jugà al Barcelona fins a 1939 un total de 127 partits en els quals marcà un gol.

## Referències

* ↑ «En Alella». Mundo Deportivo, 01-08-1924.
* ↑ «Joan Rafa i Mas». La Vanguardia, 21-02-1974.
* ↑ «El equipo del Barcelona será formado hoy». Mundo Deportivo, 20-09-1929.
* ↑ «No hay razón para un caso Rafa». Mundo Deportivo, 22-11-1930.
* ↑ Ángel, Iturriaga. Diccionario de Jugadores del F. C. Barcelona. Editorial Base, 2010. ISBN 978-84-92437-74-0.

## Enllaços externs

* Perfil a BDFutbol
# Bartomeu Barceló Oliver

Bartomeu Barceló Oliver és l'actual fiscal en cap del Tribunal Superior de Justícia de Balears, càrrec que ocupa des del juliol del 2002. Fou renovat en el càrrec el 19 de novembre de 2007. Ha estat molt criticat per afavorir els interessos del PP de les Illes Balears.
El 30 d'abril de 2024, el rei d'Espanya, Felip VI, li va concedir la Gran Creu de l'Ordre de Sant Ramon de Penyafort, a proposta del Ministre de la Presidència, Justícia i Relacions amb les Corts espanyol, Félix Bolaños.

## Referències

* ↑ Reial Decret 725/2002, de 19 de juliol PDF
* ↑ Diario de Mallorca, 06-08-2002
* ↑ Reial Decret 1530/2007, de 19 de novembre PDF
* ↑ «[Ais] El fiscal Barcel?, un ca de bou a les ordres del puter, corrupte i mafi?s Jaume Matas».
* ↑ «BOE-A-2024-8818 Real Decreto 461/2024, de 30 de abril, por el que se concede la Gran Cruz de la Orden de San Raimundo de Peñafort a don Bartolomé Barceló Oliver.». [Consulta: 1r maig 2024].
# Bartomeu Barceló Quetgles

Bartomeu Barceló Quetgles més conegut com a Tolo Güell (Palma, 1941 - Palma, 20 de març de 2020) fou un promotor cultural mallorquí. De formació autodidacta, destacà per la seva dedicació incansable i el seu compromís cívic cap a qualsevol activitat o iniciativa de caràcter social i cultural, arrelat a les tradicions i als costums populars mallorquins, com Des Güell a Lluc a peu, una marxa popular que des de 1974 es du a terme el primer dissabte d'agost. El seu punt de partida és la plaça Güell, situada davant l'antic bar Güell, i recorre l'itinerari entre Palma i el santuari de Lluc pels llocs més tradicionals. Amb el temps, aquesta activitat ha esdevingut un fenomen de masses (de vegades ha arribat a convocar més de 50.000 persones), fins al punt que el 6 d'agost de 1993 es va inaugurar el km 0 davant l'antic bar Güell, amb l'assistència dels reis d'Espanya, que donaren el «sus!» de sortida dels marxaires.
També va col·laborar en la recuperació del Carnaval, com ara en la celebració de la Rua de Palma; i també de la Diada Ciclista de Sant Sebastià, durant les festes del patró de Palma, i de la Festa Agrícola de Son Ferriol, que se celebra el darrer diumenge del mes de març. Va participar en tota casta de celebracions populars i esportives, com les Beneïdes de Sant Antoni, les festes de la Mare de Déu de la Salut, patrona de Palma, i en curses populars com ara Inca–Palma, Valldemossa–Palma o la Marató de Calvià.
Va formar part de nombroses entitats esportives, culturals i ciutadanes, com, per exemple, les federacions balears de fona, de dards i de pesca, el patronat de bàsquet, l'Associació de Veïnats de Son Canals i dels Hostalets o de la Societat Protectora d'Animals i Plantes.
Seguidor incondicional del RCD Mallorca, va participar i col·laborar en les activitats on ha estat present l'equip. Pel seu entusiasme i la seva feina va rebre nombrosos premis i guardons, entre els quals destaquen els que li va concedir el Govern de les Illes Balears per la seva contribució a l'esport popular, el trofeu extraordinari a la dedicació esportiva (1984), atorgat per la Unión de Periodistas de España, i el Premi Ramon Llull el 2004.

## Referències

* ↑ «Muere ‘Tolo Güell', impulsor del ‘Lluc a peu’» (en castellà), 20-03-2020. [Consulta: 21 març 2020].
# Baillif

Baillif és un municipi francès, situat a Guadalupe, una regió i departament d'ultramar de França situat a les Petites Antilles. L'any 2006 tenia 6.086 habitants. Limita al nord amb Vieux-Habitants, a l'est amb Saint-Claude i al sud amb Basse-Terre.

## Demografia

Evolució demogràfica :
| 1999 | 2006 |
| 6.315 | 6.086 |
| Des de 1962: població sense dobles comptes ||

## Administració

Llista d'alcaldes :
| Període | Identitat | Partit |
| 2008- | Marie-Lucile Breslau | |

## Personatges il·lustres

* Gratien Candace, polític
# Barbacoa d'amics

Barbacoa d'amics (originalment en francès, Barbecue) és una pel·lícula de comèdia francesa del 2014 dirigida per Éric Lavaine. Es va doblar al català.

## Argument

El dia del seu 50è aniversari, l'Antoine Chavalier pateix un infart de miocardi però sobreviu. A partir d'aleshores decideix canviar de plans i aprofitar al màxim la resta dels dies, ja que fins al moment havia dut una vida tenint cura de la salut, la família i les amistats.

## Repartiment

* Lambert Wilson com a Antoine Chevalier
* Franck Dubosc com a Baptiste
* Florence Foresti com a Olivia
* Guillaume de Tonquédec com a Yves
* Lionel Abelanski com a Laurent
* Jérôme Commandeur com a Jean-Mich
* Sophie Duez com a Véronique Chevalier
* Lysiane Meis com a Laure
* Valérie Crouzet com a Nathalie
* Lucas Lavaine com a Guillaume
* Corentin Lavaine com a Hugo
* Stéphane De Groodt com a Alexandre
* Philippe Laudenbach com a Jean Chevalier

## Referències

* ↑ Rapold, Nicolas «Married and on the Make, Even After a Heart Attack». The New York Times. The New York Times Company, 25-12-2014, p. C20.
* ↑ McCahill, Mike «Barbecue review – boringly white-bread with no cinematic ambition». The Guardian, 18-09-2014 [Consulta: 6 novembre 2021].
* ↑ «Barbacoa d'amics». ÉsAdir.cat. [Consulta: 12 gener 2022].
* 1 2 «Barbacoa d'amics». Base de Dades Cinema en Català. [Consulta: 9 juny 2022].

## Enllaços externs

* Barbacoa d'amics - Lloc web oficial
# Barbut de Vieillot

El barbut de Vieillot (Lybius vieilloti) és una espècie d'ocell de la família dels líbids (Lybiidae). Habita sabanes i garrigues xèriques, del sud-oest de Mauritània, Senegal, Gàmbia, sud de Mali, Burkina Faso, Guinea Bissau, Guinea, Sierra Leone, Libèria, Costa d'Ivori, sud de Ghana, sud de Nigèria, sud de Níger, centre de Camerun, República Centreafricana, sud de Txad i centre i Sudan del Sud fins al nord-oest d'Etiòpia, Eritrea i nord-est de la República Democràtica del Congo.
# Bardera (desambiguació)

«Bardera» té aquests significats:
* Bardera o Bardeere, ciutat de Somàlia a la regió de Gedo, al Jubaland, a la vall mitjà del riu Juba
* Damià Bardera Poch (Viladamat, 1982), escriptor en llengua catalana
* Francesc Bardera i Massó (Barcelona, 1920 - Sant Antoni de Vilamajor, 2009), president de l'Agrupació de Supervivents de la Lleva del Biberó-41 i membre del Consell Assessor del Memorial Democràtic de la Generalitat
# Bardesanes

Bardesanes (Bar-Daisan) fou un escriptor, filòsof i astròleg sirià nascut a Edessa al segle ii, o a tot tardar als primers anys del segle iii (la Crònica d'Edessa escrita cap al segle vi, fixa el seu naixement el 154 i Epifani diu que fou amic d'Abgar bar Manu, que podria ser "Agbar" Manu VIII bar Manu (139-163 i 165-167) o bé Abgar VIII el gran (rei vers 167-214). Els seus pares eren pagans, però ell va convertir-se aviat al cristianisme. Segons algunes cròniques, va estudiar a Hieràpolis o potser a Apamea i segurament va anar a Babilònia on va seguir les ensenyances dels astròlegs caldeus. Als primers segles de l'imperi romà, aquesta ciutat tenia encara molt de prestigi. Es creu que el pare de Bardesanes també era astròleg, ja que aquesta disciplina, com la dels mags, passava de pares a fills.
Educat com a cristià es va adherir a l'heretgia valentiniana de contingut gnòstic, però després la va abandonar i va fundar una secta pròpia (els disanites).
Va escriure nombrosos poemes, recopilats pel seu fill Armoni però posteriorment perduts, que la gent cantava a les esglésies i pels carrers, però que algunes autoritats eclesiàstiques censuraven per no ser prou ortodoxes. També va escriure alguns llibres contra diverses sectes especialment contra la secta dels marcionites. Els seus treballs escrits en siríac, van ser traslladats al grec. Va escriure també sobre la persecució dels cristians, en època de Caracal·la o d'Heliogàbal. Se li atribueix un tractat astrològic, Sobre la conjunció dels planetes, on deia que el món tindria una durada de 6.000 anys. Les seves idees astrològiques i filosòfiques van ser recollides per Filip, un deixeble seu, que va escriure El llibre de les lleis dels països, i que s'ha conservat en un manuscrit del segle vii. En aquest llibre es recull la seva visió sobre els horòscops i la necessitat de sotmetre's al destí que indiquen els astres.
Va tenir diversos deixebles entre els que sembla que es trobava el cèlebre Mani. La seva fama va durar alguns segles, i sobre ell es narraven nombroses llegendes.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 90-91. ISBN 8481641618.

## Bibliografia

* Biografia a Encyclopaedia Iranica
# Bekim Christensen

Bekim Leif Christensen (Roskilde, 17 de setembre de 1973) és un ciclista danès, que fou professional entre 1999 i 2004.

## Palmarès
### Resultats al Tour de França

* 2003. 120è de la classificació general

### Resultats a la Volta a Espanya

* 2003. 136è de la classificació general

## Referències

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Bekhtéievka

Bekhtéievka - Бехтеевка (rus) - és un poble (un khútor) de l'óblast de Bélgorod, a Rússia. El 2010 tenia 77 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Beketovka

Beketovka (en rus: Бекетовка) és un poble de l'óblast d'Astracan, a Rússia, segons el cens del 2010 tenia 393 habitants.

## Referències

* ↑ «Карты Генштаба L-38 (Б) 1:100000. Астраханская область и Калмыкия». Arxivat de l'original el 2016-10-03. [Consulta: 24 juliol 2016].
* ↑ «Akhtubinka». GeoNames. Arxivat de l'original el 2019-02-24. [Consulta: 23 febrer 2019].
* ↑ «Регионы России → Астраханская обл. → Харабалинский р-н → Ахтубинка с.». Arxivat de l'original el 2015-03-24. [Consulta: 10 setembre 2020].
# Bathyraja longicauda

Bathyraja longicauda és una espècie de peix de la família dels raids i de l'ordre dels raïformes.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí, de clima subtropical i demersal.

## Distribució geogràfica

Es troba a l'oceà Pacífic sud-oriental: Xile.

## Observacions

És inofensiu per als humans.

## Referències

* ↑ The Taxonomicon (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 3 FishBase (anglès)
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)
# Benjamín Monterroso

Benjamín Monterroso (Ciutat de Guatemala, 1 de setembre de 1952) és un exfutbolista guatemalenc de la dècada de 1970.
Pel que fa a clubs, destacà a CSD Municipal. Fou internacional amb la selecció de Guatemala.
Trajectòria com a entrenador:
* 1997-1998: Municipal
* 2003: Universidad
* 2004-2005: Jalapa
* 2005: Suchitepéquez
* 1998-1999: Guatemala
* 2008-2009: Guatemala
* 2010-2014: Unifut

## Referències

* ↑ Source:Sports-reference.com Arxivat 20 October 2012$^{[Datemismatch]}$ a Wayback Machine.
* ↑ Monterroso fue contratado Arxivat 2008-10-31 a Wayback Machine. Guatefutbol.com (castellà)
* ↑ XXI. Olympiad Montreal 1976 Football Tournament - RSSSF
* ↑ «FIFA.com - Individual record at FIFA tournaments». Arxivat de l'original el 2013-07-01. [Consulta: 21 abril 2019].
* ↑ «Mincho Monterroso ha sido designado nuevo técnico de la Selección Femenina» (en castellà). GuateFutbol.com. Arxivat de l'original el 2007-09-27. [Consulta: 9 febrer 2007].
* ↑ El guatemalteco Benjamín Monterroso es el nuevo entrenador de su selección nacional de fútbol - Soitu (castellà)
# Bernardo Fernandes da Silva

Bernardo Fernandes da Silva conegut com a Bernardo (São Paulo, Brasil, 20 d'abril de 1965) va ser un futbolista brasiler que el 1989 disputà cinc partits amb la selecció del Brasil. És pare del futbolista Bernardo Fernandes da Silva Junior.

## Referències

* ↑ National Football Teams
# Bienvenida Sarmiento

Bienvenida Sarmiento (San Juan de la Frontera, 30 d'octubre de 1804 - San Juan de la Frontera, 21 de març de 1900) Vicenta Bienvenida Sarmiento y Albarracín va ser una educadora argentina.

## Biografia

Va néixer a San Juan de la Frontera el 1804, era filla de Clemente Sarmiento i Paula Albarracín, tots dos membres de famílies argentines distingides, i germana gran del mestre i polític Domingo Faustino Sarmiento i de la pintora Procesa Sarmiento.
Sarmiento va dedicar tota la seva vida a la tasca educativa, a la beneficència i la caritat. Al llarg de la seva vida va ocupar diversos càrrecs directius a diferents centres educatius. Ja el 1839 formava part d'una Comissió Protectora de l'Educació del Col·legi de Pensionistes de Santa Rosa, fundat pel seu germà Faustina, sent ella encarregada del règim intern, a més d'arribar a ser-ne sotsdirectora.
El 1841 va marxar exiliada a Xile acompanyant al seu germà, sent perseguida tota la família per part del governador de la província de San Juan, Nazario Benavídez. A la província de San Felipe de Aconcagua va fundar i dirigir durant molts anys un col·legi femení amb la col·laboració de la seva germana Procesa, que va ser conegut amb el nom de «Colegio de las Sarmientos». L'ensenyament era impartit per ella i la seva germana, quelcom que, en opinió de José Bernardo Suárez, va representar una innovació a la situació del moment, ja que habitualment les directores confinaven l'educació de les noies a professors. Segons el mateix autor, s'hi ensenyaven diverses matèries, tant castellà, geografia o història fins a activitats aleshores considerades femenines, com era el brodat de teixits.
Després de dotze anys a Xile, va tornar a San Juan, on va continuar amb la seva tasca educativa. Hi va fundar una escola de capacitació docent que va oficialitzar el seu germà quan aquest va esdevenir governador de la província, va rebre el nom d'Escuela Modelo. Va viure a la seva casa natal fins a la seva mort el 1900, als 96 anys.

## Referències

* 1 2 3 4 Sandro Manca, Abel. «Las hermanas de Sarmiento» (en castellà). Editorial Río Negro, 11-09-2004. [Consulta: 8 març 2021].
* 1 2 3 Suárez, José Bernardo. Rasgos biográficos de mujeres célebres de América (en castellà). París i Mèxic: Librería de C. Bouret, 1878, p. 93-95.
* ↑ Ponce, Manuel Antonio. Sarmiento i sus doctrinas pedagójicas (en castellà). Valparaíso: Imprenta i Librería Americana de Federico T. Lathrop, 1890, p. 29.
* ↑ «Efemérides. Bievenida Sarmiento». Diario de Cuyo, 30-10-2019.
# Bienville

«Bienville» té aquests significats:
* Bienville (Oise), municipi francès al departament de l'Oise.
* Bienville (Louisiana), població dels Estats Units a l'estat de Louisiana.
* Bienville-la-Petite, municipi francès al departament de Meurthe i Mosel·la.
* Parròquia de Bienville, parròquia de l'estat estatunidenc de Louisiana.
* Eurville-Bienville, municipi francès al departament de l'Alt Marne.
# Berth Milton

Berth Milton (Suècia, 26 de novembre de 1926 - 31 de desembre de 2005) fou un fotògraf i empresari suec. El 1965 va fundar la revista Private, la primera revista pornogràfica en color que va generar la Private Media Group, que ha esdevingut una de les empreses del sector de l'erotisme i la pornografia més importants d'arreu del món. A la seva mort, el seu fill Berth Milton Jr ha esdevingut l'accionista majoritari i director de Private Media Group.

## Referències

* Andersson, Mattias Porr - en bästsäljande historia (2005) ISBN 91-518-4376-5
* Berth Milton Sr en el quadre
# Bertha Eckstein-Diener

Bertha Eckstein-Diener (Viena, 18 de març de 1874 - Ginebra, 20 de febrer de 1948), sovint coneguda pel pseudònim Helen Diner, va ser una escriptora, periodista i feminista austríaca.
És àmpliament reconeguda pel seu llibre Mütter und Amazonen (1930), probablement el primer a centrar-se en la història cultural femenina, que es considera un estudi clàssic de la matriarquia.
Era membre dels "Arturians", un grup d'intel·lectuals europeus actius durant els anys trenta, cadascun dels quals va adoptar un nom de la taula del rei Artús (Diener era sir Galahad). Cada membre es va comprometre a investigar una àrea de coneixement relativament desconeguda per la cultura occidental. Diener es va proposar documentar la història del feminisme que va infondre en el seu llibre Mütter und Amazonen amb un llenguatge líric i poètic.

## Referències

* ↑ von Ertzdorff, Xenja; Giesemann, Gerhard. Erkundung und Beschreibung der Welt: Zur Poetik der Reise- und Länderberichte. Vorträge eines interdisziplinären Symposiums vom 19. bis 24. Juni 2000 an der Justus-Liebig-Universität Gießen (en alemany). Brill, 2016, p. 570. ISBN 9789004333543. «(alemany) Mit einem Stipendium der Reichsschrifttumskammer, deren Mitglied sie aus pragmatischen Überlegungen wurde, finanzierte Bertha Eckstein ihre minutiös recherchierte Kulturgeschichte der Seide, die 1940 unter ihrem –anglisierten– Mädchennamen "Helen Diener" erschien. / (català) Amb una beca de l'associació Reichsschrifttumskammer, de la qual era membre per raons pragmàtiques, Bertha Eckstein va financiar la seva obra de recerca minuciosa Kulturgeschichte der Seide, que va aparèixer el 1940 sota el seu nom de soltera –anglicitzat– "Helen Diener".»
* 1 2 Quance, Roberta Ann. Mujer o árbol: Mitología y modernidad en el arte y la literatura de nuestro tiempo - Volumen 112 de La balsa de la Medusa (en castellà). Antonio Machado Libros, 2019. ISBN 9788491143321 [Consulta: 2 gener 2022]. «En todos estos países [Alemania, Estados Unidos, Inglaterra] el tema de las madres estaba al orden del día. Baste enumerar unos cuantos títulos [...]: Mutter (sic) und Amazonen, ein Umriss weiblicher Reiche (1932) de Berta Eckstein-Diener («Sir Galahad»).»
# Blanc Central

Blanc Central és un aiguafort de l'artista espanyol Antoni Tàpies. L'obra, realitzada a Barcelona en 1982, es troba en la Fundació Picasso Museo Casa Natal de Màlaga, catalogat amb el codi FPCN 1337. Va ser comprat per la Fundació Picasso en 1998. Les seves dimensions són 76,5 cm x 56 cm en el paper, i de 48,5 cm x 41,5 cm la petjada. L'obra, realitzada a Barcelona, és un aiguafort amb varies colors de blanc, terra y jaune.

## Referències

* ↑ «Blanc Central». Fundación Picasso Málaga Casa Natal. [Consulta: 8 novembre 2014].

## Enllaços externs

* Blanc central, en la web https://museocasanatalpicasso.malaga.eu.
# Bay Village

Bay Village és una ciutat del Comtat de Cuyahoga a l'estat d'Ohio. Segons el cens del 2000 tenia 16.087 habitants.

## Demografia

Segons el cens del 2000, Bay Village tenia 16.087 habitants, 6.239 habitatges, i 4.685 famílies. La densitat de població era de 1.341,5 habitants/km².
Dels 6.239 habitatges en un 0% hi vivien nens de menys de 18 anys, en un 65,8% hi vivien parelles casades, en un 7,1% dones solteres, i en un 24,9% no eren unitats familiars. En el 22,1% dels habitatges hi vivien persones soles el 9,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,01.
Per edats la població es repartia de la següent manera: un 0% tenia menys de 18 anys, un 4,4% entre 18 i 24, un 26,4% entre 25 i 44, un 29% de 45 a 60 i un 14,4% 65 anys o més.
L'edat mediana era de 41 anys. Per cada 100 dones de 18 o més anys hi havia 88,9 homes.
La renda mediana per habitatge era de 70.397 $ i la renda mediana per família de 81.686 $. Els homes tenien una renda mediana de 61.057 $ mentre que les dones 36.061 $. La renda per capita de la població era de 35.318 $. Aproximadament el 2% de les famílies i el 3,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bay Village». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bay Village». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].